Asocial, elitær, neoliberalisme og kuglestøder. Det er ikke ord, venstrefløjen mangler, når de revser trekløverregeringen. Men det er så forudsigeligt og intetsigende, at det gør ondt.

Den danske venstrefløj lider af en helt enestående, åndelig dovenskab. Fraser, floskler og paroler – det er alt, hvad den kan præstere.

Den nye trekløverregering ligner »Dalton-brødrene« (der er altså fire). Den vil »spare på velfærden« (der kommer vækst i det offentlige forbrug). Den vil føre »ideologisk kamp mod folkeskolen« (LA indtræder i forliget). Den vil »skære massivt på uddannelse« (regeringen overholder Barcelonamålsætningen på 1 procent af BNP)...